Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 144/10/8806	Košice, 21.1.2014
EEČ : 2-65-34-2014

U Z N E S E N I E

Trestná vec:	obvinený XXXXX 
Trestný čin:	nedovolená výroba a držba omamnej látky, psychotropnej látky, jedu a prekurzora a obchodovanie s nimi podľa § 186 Trestného zákona číslo 140/1961 Zbierky zákonov v znení zákona číslo 457/2003 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
od presne nezistenej doby do 7.5.2003 v mieste trvalého bydliska na Varoveckej ul. 15 v obci Družstevná pri Hornáde, časť malá Vieska, okres Košice - okolie neoprávnene prechovával 0,95 konopnej živice - hašišu s obsahom účinnej látky 4,0±0,3 a  0,7 g vysušenej časti rastliny  konope s obsahom účinnej látky 2,4±0,6, z ktorých  by bolo možné pripraviť tri jednorázové dávky, pričom  v zmysle zákona NR XXXXX č. 139/1998 Z.z. o omamných látkach, psychotropných látkach a prípravkoch v znení neskorších predpisov je táto rastlina zaradená do I. skupiny  omamných látok,

lebo je trestné stíhanie neprípustné podľa § 9 odsek 1 písmeno d

Odôvodnenie:
        Uznesením vyšetrovateľa Okresného úradu justičnej polície PZ Košice - okolie sp. zn. ČVS:OUJP - 219/10 - 2003 zo 7.5.2003 bolo začaté trestné stíhanie a súčasne vznesené obvinenie XXXXX za  trestný čin nedovolenej výroby a držby omamnej látky, psychotropnej látky, jedu a prekurzora a obchodovanie s nimi podľa § 186 Trestného zákona. 

- 2 -

    Dňa 7.7.2003 vyšetrovateľ PZ podľa § 173 ods. 1 písm. a) Trestného poriadku úč. do 31.12.2005 ( ďalej len Trestný poriadok) prerušil trestné stíhanie, lebo pre neprítomnosť obvineného nebolo možné vec náležite objasniť.

    Uznesením z 9.6.2004 vyšetrovateľ PZ podľa § 173 ods. 3 Trestného poriadku pokračoval v trestnom stíhaní obvineného.

    Dňa 4.10.2004 Okresný súd Košice - okolie vydal   pod sp. zn. 5 Tp 203/04  príkaz na zatknutie obvineného.

    Vyšetrovateľ uznesením z 9.12.2004 podľa § 173 ods. 1 písm. a) Trestného poriadku prerušil trestné stíhanie.

    Keďže bolo zistené, že obvinený zomrel, bolo uznesením vyšetrovateľky OR PZ Odboru kriminálnej polície Košice - okolie z 15.1.2014  podľa § 228 ods. 5 Trestného poriadku  pokračované v trestnom stíhaní.

    Dňa 16. januára 2014 vyšetrovateľka PZ predložila vyšetrovací spis s návrhom na zastavenie trestného stíhania podľa § 215 ods. 1 písm. d) Trestného poriadku s poukazom na § 9 ods. 1 písm. d) Trestného poriadku.

    Z vyšetrovacieho spisu vyplýva, že obvinený XXXXX zomrel dňa 23.6.2012 v Českej republiky, čo potvrdzuje úmrtný list matričného úradu  Úradu mestskej časti Praha 1.

    Podľa § 215 ods. 1 písm. d/ Trestného poriadku s použitím § 9 ods. 1 písm. d/ Trestného poriadku  nemožno pokračovať v trestnom stíhaní proti tomu, kto zomrel a trestné stíhanie musí byť zastavené. 

    Poukazujúc na uvedené bolo potrebné rozhodnúť tak ako sa to uvádza vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Rybovičová
prokurátorka